Moravijos Nove Mestas

Moravijos Nove Mestas, Nove Mestas (, ) – miestas Čekijos centrinėje dalyje, Vysočinos krašte, Ždiaro prie Sazavos rajone, 10 km į rytus nuo Ždiaro prie Sazavos, Ždiaro aukštumos pietiniame pakraštyje. 10 098 gyventojų (2019 m.). Žiemos sporto centras. Slidinėjimo inventoriaus, medicininių instrumentų, modemų gamyba.

Įkurtas apie 1250 m., pirmąkart minimas 1267 m. Bočkanovo pavadinimu. Miesto teisės nuo 1293 m. 1905 m. pro miestą nutiestas Tišnovo–Ždiaro prie Sazavos geležinkelis.

Sportas 
Miestas garsus nuolat rengiamomis tarptautinėmis biatlono ir slidinėjimo kroso varžybomis. Vysočinos sporto arena, atidaryta 2006 m., rekonstruota 2013 m., talpina 20 000 žiūrovų. Joje vyko 2013 m. biatlono pasaulio čempionatas, nuo 2012 m. nuolat rengiami Biatlono pasaulio taurės etapai. Stadionas pastatytas 620 m vjl., aukščiausia trasos vieta – 665 m, žemiausia – 610 m vjl. Biatlono varžybos Nove Meste pasižymi dideliu lankomumu. Mieste nuo 1981 m. vyksta ir Slidinėjimo kroso pasaulio taurės varžybų etapai.

Išnašos

Nuorodos 
 Oficiali svetainė

Čekijos miestai